[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Ilmar Raag: ko\u0303ik u\u0308llatused poliitikas ei ole tegelikult u\u0308llatused"}, {"text_idx": "#000004", "text": "Kogu suures koalitsiooniskeemis oli erakondadel ainult kaks valikukohta. Esiteks, kui suur on maksuto\u0303us. Ja teiseks, kas ko\u0303igepealt ra\u0308a\u0308kida ka\u0308rbetest ja alles siis maksuto\u0303usust vo\u0303i vastupidi, nendib Ilmar Raag Vikerraadio pa\u0308evakommentaaris."}, {"text_idx": "#000005", "text": "Paljud ra\u0308a\u0308givad praegu Eestis plaanitavatest maksumuudatustest. Paljud on u\u0308llatunud. Paljud on isegi no\u0308rdinud. Kuna sel teemal nii palju so\u0303na vo\u0303etakse, siis hakkab minul kuklas u\u0308ks ohutuluke vilkuma. Asjad ei ole maailmas mitte kunagi ta\u0308iesti u\u0308heta\u0308henduslikud, misto\u0303ttu soovin vaadelda mo\u0303nda aspekti, mis praegu maksude taha ja\u0308a\u0308b."}, {"text_idx": "#000006", "text": "Esimene neist on inimu\u0308hiskonna olemuslik suutmatus efektiivselt tegeleda pikaajaliste eesma\u0308rkidega. Minule saabus ilmutushetk 1997 aastal ehk 25 aastat tagasi, kui hea so\u0303ber Raul Rebane ra\u0308a\u0308kis, et haridusministeeriumis vaadati selleks hetkeks su\u0308ndinud laste arvu ja avastati, et umbes 10-15 aasta pa\u0308rast peame me hakkama koole sulgema, sest lapsi ei ole enam piisavalt."}, {"text_idx": "#000007", "text": "Tookord noorema inimesena arvasin, et kohe ka\u0308ivitatakse poliitikad, mis hakkavad selle probleemiga tegelema. Tu\u0308hjagi! To\u0303si, 2004. aastal loodi kogu Euroopas silmapaistev vanemahu\u0308vitis, kuid radikaalset po\u0308o\u0308ret laste arvu see kaasa ei toonud. Ku\u0308ll aga tabas u\u0308hiskonda s\u030cokk, kui koole to\u0303epoolest hakati samm-sammult kinni panema ku\u0308mmekond aastat tagasi. U\u0308hta\u0308kki oldi u\u0308llatunud ja no\u0308rdinud, justkui u\u0308hiskonnas ei oleks keegi olnud teadlik olukorrast."}, {"text_idx": "#000008", "text": "Praeguse seisuga me ra\u0308a\u0308gime ku\u0308lakoolide sulgemisest kui na\u0308htusest, mis tegelikult kuulutati va\u0308lja juba va\u0308hemalt 25 aastat tagasi. Seejuures ei ole Eesti erandlikus olukorras. Linnastumine on u\u0308lemaailmne probleem. Aga meie vo\u0303ime ku\u0308sida, mida see lugu ra\u0308a\u0308gib meie suutlikkusest tegeleda probleemidega."}, {"text_idx": "#000009", "text": "Teine lugu tuleb paari kuu vanusest valimisdebattide ajast. Ehkki minu po\u0303hiteemad parempoolsete hulgas olid seotud julgeolekuku\u0308simustega, osalesin ka kahel kultuuripoliitika debatil. Enamus seal osalejatest tundsid u\u0308ksteist la\u0308bi varasemate to\u0308o\u0308kontaktide ja mitmes mo\u0303ttes oli tegemist mo\u0303ttekaaslaste vestlusega, kus me kandsime erinevate erakondade silte."}, {"text_idx": "#000010", "text": "Selge on ju see, et eesti kultuur on ta\u0308htis ja eesti keel niisamuti. Keegi ei vaidle. Poliitikadebatt aga siiski vormis meie retoorikat, sest millegipa\u0308rast on va\u0308ga levinud arusaam, et valimiste vo\u0303itjaks osutub see, kes ko\u0303ige osavamalt igasugu asju lubab, olgu selleks siis ku\u0308laraamatukogud, loomeinimeste sotsiaalsed garantiid vo\u0303i teatrite rahastamine."}, {"text_idx": "#000011", "text": "Mo\u0303lema debati ajal la\u0308ks mul tuju a\u0308ra ja osutasin peorikkujana, et just mo\u0308o\u0308dunud kvartalis, see on 2022. aasta neljandas kvartalis, langes Eesti SKP 4,1 protsenti. \"Kas meil on mingi informatsioon, et ka\u0308esoleval aastal po\u0308o\u0308rdub majandus kiirele to\u0303usule, millest ka kultuurivaldkond osa saaks?\" ku\u0308sisin. Minul ei ole sellist informatsiooni praeguseni. Selle asemel on erakondade u\u0308lene konsensus, et igal juhul on vaja kiiresti to\u0303sta riigikaitsevo\u0303imekust. See aga ta\u0308hendab, et meil on silme ees kulud, mis no\u0303uavad erakorralisi samme."}, {"text_idx": "#000012", "text": "Kulla so\u0303brad, me oleme ju varem na\u0308inud, kuidas Eesti riik ka\u0308itub kriisides, kus tegeleda tuleb pu\u0308sikuludega ja mitte erakorraliste investeeringutega. See ta\u0308hendab ka\u0308rpimist vo\u0303i maksuto\u0303use ja mo\u0303lemad on ebapopulaarsed meetmed."}, {"text_idx": "#000013", "text": "\"Tegelikult peaksimegi ra\u0308a\u0308kima kriisist, mida me oleme parajasti la\u0308bimas, ja milles on to\u0303ena\u0308oline, et ko\u0303igil on raha puudu.\""}, {"text_idx": "#000014", "text": "Ko\u0303ikide ilusate lubaduste asemel paistis mulle kultuuridebattides, et to\u0303ena\u0308oliselt ootab meid rahalises mo\u0303ttes ees mo\u0303o\u0303naperiood. Tegelikult peaksimegi ra\u0308a\u0308kima kriisist, mida me oleme parajasti la\u0308bimas, ja milles on to\u0303ena\u0308oline, et ko\u0303igil on raha puudu."}, {"text_idx": "#000015", "text": "Mitte keegi minuga ei vaielnud, ehkki osutati, et kui me kultuuri ei toeta, milleks meile siis see riik? Va\u0308ga o\u0303ige. Ainult et sellisel juhul peaksid kultuuripoliitika debattidel osalema eranditult ainult rahandusministri ja peaministri kandidaadid, kes taolistes kriisides mo\u0303jutavad ko\u0303ige rohkem prioriteetide seadmist. Miks osalevad kultuuripoliitika debatil mo\u0303ttekaaslased erinevatest erakondadest, kes on juba ammu u\u0308hel meelel, et kultuurile on vaja raha juurde? Sellega ja\u0308lle keegi ei vaielnud."}, {"text_idx": "#000016", "text": "Nu\u0308u\u0308d jo\u0303uame valimisteja\u0308rgsesse aega, mil juhtus see, mida tegelikult ko\u0303ik analu\u0308u\u0308tikud vo\u0303isid suure kindlusega ette ennustada. Kogu suures koalitsiooniskeemis oli erakondadel ainult kaks valikukohta. Esiteks, kui suur on maksuto\u0303us. Ja teiseks, kas ko\u0303igepealt ra\u0308a\u0308kida ka\u0308rbetest ja alles siis maksuto\u0303usust vo\u0303i vastupidi."}, {"text_idx": "#000017", "text": "Kui kuulame nu\u0308u\u0308d koalitsioonipoliitikute juttu, siis ko\u0303ikides so\u0303navo\u0303ttudes, mis o\u0303igustavad maksuto\u0303usu, osutatakse, et maksud on vaid u\u0308ks meede poliitikalubaduste katmiseks. Ja\u0308rgmise aasta riigieelarve esimene kohahoiak sisaldab aga juba nu\u0308u\u0308d ministeeriumikoridorides arusaamist, et igau\u0308ks peab otsima ka\u0308rpekohti."}, {"text_idx": "#000018", "text": "Isiklikult mind ei huvita absoluutselt, kes on su\u0308u\u0308di. Aga ma vo\u0303in lubada, et ma ei ole u\u0308llatunud, kui su\u0308gisel selgub, et ka\u0308rped to\u0303esti tulevad. Ka\u0308rbete puhul kehtib aga u\u0308ks universaalne reegel. Iga konkreetse valdkonna jaoks on alati tegemist poliitilise omavoli ja kirjeldamatu valuga, samal ajal kui ko\u0303ikide teiste valdkondade jaoks on paistavad need ka\u0308rped liiga va\u0308ikesena."}, {"text_idx": "#000019", "text": "Kui te aga ku\u0308site, kas seda ko\u0303ike oleks saanud a\u0308ra hoida, siis ku\u0308sin ma vastu: \"Mis te arvate, kas me rahvaarvu ja\u0308tkuva va\u0308henemise tingimustes hoiame tulevikus lahti ko\u0303ik praegused koolid?\" A\u0308rme ra\u0308a\u0308gime soovmo\u0303tlemisest, vaid sellest, mida te arvate, kuidas asjad la\u0308hevad. Kas te u\u0308llatute?"}, {"text_idx": "#000021", "text": "ERR.ee vo\u0303tab arvamusartikleid ja lugejakirju vastu aadressil [email protected]. O\u0303igus otsustada artikli vo\u0303i lugejakirja avaldamise u\u0308le on toimetusel."}, {"text_idx": "#000022", "text": "Andrus Kaarelson: maksuto\u0303usudest ei piisa, vo\u0303lgu peetav pidu kestab edasi"}, {"text_idx": "#000023", "text": "Hannes Nagel: kriisivalmidus ei tohi olla hobi"}, {"text_idx": "#000027", "text": "Omavalitsused saavad o\u0303iguse minna u\u0308le maamaksu aastase to\u0303usu piiri"}, {"text_idx": "#000028", "text": "Hans Va\u0308re: Reformierakond ja\u0308i valimisvalega vahele ja va\u0308ga hea, et ja\u0308i"}, {"text_idx": "#000029", "text": "Andres Kaarmann: maakoolide sulgemine on senise hariduspoliitika vili"}, {"text_idx": "#000030", "text": "Kaja Kallas: valimiskampaanias maksuto\u0303usudest ra\u0308a\u0308kimine on ebapopulaarne"}, {"text_idx": "#000031", "text": "\"UV faktor\": maksudebatt vo\u0303iks u\u0308hiskonnas ja\u0308tkuda"}, {"text_idx": "#000034", "text": "Raimond Kaljulaid: maksuto\u0303usud ei saanud poliitikutele tulla u\u0308llatusena"}, {"text_idx": "#000035", "text": "Reformierakonna endised tipud kritiseerisid Kallase po\u0303hjendust maksudebati va\u0308ltimisest"}, {"text_idx": "#000036", "text": "Kallas po\u0303hjendas maksuteemade va\u0308ltimist valimiskampaania ajal po\u0303hiseadusega"}, {"text_idx": "#000037", "text": "Madis Somelar: kas o\u0303petajad on po\u0303hjustanud puuduja\u0308a\u0308gi riigieelarves?"}, {"text_idx": "#000039", "text": "Rasmus Kattai: majanduskasv ei ravi kroonilist eelarvepuuduja\u0308a\u0308ki"}, {"text_idx": "#000043", "text": "Kaspar Viilup: virtuaalreaalsus vo\u0303ib olla tulevik, aga mitte veel"}, {"text_idx": "#000046", "text": "Naiste jalgpallikoondis alustab reedel uhiuut Rahvuste liigat"}, {"text_idx": "#000048", "text": "Ukraina teatas edukatest o\u0303huru\u0308nnakutest Vene staabile ja so\u0303jalennuva\u0308ljale"}, {"text_idx": "#000049", "text": "Tartu uus juhendaja: treener ei ole kunagi rahul, aga liigume o\u0303iges suunas"}, {"text_idx": "#000050", "text": "Kalev/Cramo pakkus hooaja avama\u0308ngus Tartule vo\u0303itu, aga vo\u0303ttis lo\u0303puks oma"}, {"text_idx": "#000055", "text": "Reede on suvine, na\u0308dalavahetus algab vihmaga"}, {"text_idx": "#000057", "text": "Tupay hinnangul vo\u0303iks valitsus reguleerida vaid e-ha\u0308a\u0308letamise tehnilisi detaile"}, {"text_idx": "#000058", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000059", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]